Travian

***Travian*** ir stratēģiska tipa daudzspēlētāju pārlūkprogrammā spēlējamā datorspēle.

## Spēle
Spēli izstrādāja vācu kompānija Travian Games GmbH vietējam tirgum, tomēr tā ieguva popularitāti visā pasaulē. Kopš 2008. gada 5. septembra Travian kļuva pieejama arī latviešu valodā uz īpaša servera, tomēr vēlāk visi serveri kļuva starptautiski, saglabājot dažādās interfeisa valodas.

Spēlē Travian katrs spēlētājs sākumā ir viena maza, neattīstīta ciema vadītājs. Sākotnēji ciemā ir divi iedzīvotāji — ciema populācija ir 2. Ciemā ir tikai viena ēka — Galvenā ēka. Citas ēkas nav uzceltas, arī resursu lauki vēl nav uzcelti.Ārpus ciema centra ir 18 resursu lauki, kuri katrs ražo savu resursu, atkarībā pēc lauka veida. Ir četru veidu lauki: Cirsma (kokmateriāli), Māla karjers (māls), Dzelzs raktuves (dzelzs) un Labības lauks (labība). Katrs lauks ražo resursus. Saražotais resursu daudzums ir atkarīgs no lauka līmeņa. Jo lielāks ir līmenis, jo vairāk resursu tiek iegūti. Paši resursi ir vajadzīgi visam — ēku būvēšanai, resursu lauku attīstīšanai, kareivju apgādāšanai un celšanai, lai palīdzētu citiem spēlētājiem utt. Spēlē ir arī oāzes. Oāzes palielina resursu produkciju. Ir dažāda veida oāzes labības, māla, koka un dzelzs, tās palielina resursu ienākumus par 25% un ir arī kombinētas oāzes - māls, dzelzs; māls, labība; labība, labība utt. Oāzes ir iespējams iekarot un padarīt par savām izmantojot Varoni, kurš ir apmācīts 10. līmeņa Varoņu savrupmājā. Vienmēr oāzēs dzīvo dzīvnieki, no kuriem pirms tam ir jāatbrīvojas. Lai to izdarītu, ir jāsūta kareivji uzbrukumā oāzei. Oāzēm arī mēdz vienkārši uzbrukt un zagt resursus. Ļoti svarīgas ir labības oāzes, kuras atrodas tā dēvēto 15-ciemu tuvumā, tie ir ciemi kuros 15 resursu lauki ir labības un māls, koks un dzelzs ir tikai pa vienam.Šajos ciemos var uzturēt ļoti lielas armijas, tādēļ arī viņi ir tik svarīgi, jo Traviana liela problēma ir karavīru pabarošana. Pastāv dažādas kombināciju resursu lauki, ir tādi kur ir 6;7;9 un 15 labības lauki un attiecīgi sadalīti pārējie resursu lauki. Ir arī tādi ciemi, kur ir vairāk māls vai kāds cits resurss.Spēlē ļoti ietekmīga lieta ir kareivji. Kareivjus apmāca kazarmās, stallī un darbnīcā. Kareivji var apzagt ciemus un izpostīt tos ar katapultām, kā arī darīt citas spēlētājam noderīgas lietas. Kad kazarmas ir uzbūvētas līdz 3. līmenim, ir iespējams uzbūvēt akadēmiju, kur var izpētīt jaunus karavīru veidus. Jo lielāks ir akadēmijas līmenis, jo stiprākus un dārgākus karavīrus var izpētīt.

### Mērķis
Spēles mērķis ir uzcelt Pasaules Brīnumu uz 100. līmeni un attīstīt populāciju.Pasaules Brīnums prasa miljoniem resursu un ilgu laiku, lai to uzceltu. Tā celšana sākas aptuveni 9 mēnešus pēc servera atvēršanas dienas. Brīnuma celšanā piedalās ne tikai viens spēlētājs, bet visa viņa alianse vai pat alianšu savienības. Pasaules brīnuma celšanas laikā tur atrodas lielākās armijas servera laikā, lai pasargātu Brīnumu no ienaidnieka. Kad kāds spēlētājs uzceļ Pasaules Brīnumu uz 100. līmeni, spēle tiek pārtraukta un tiek paziņoti uzvarētāji, labākie laupītāji un uzbrucēji servera laikā. Lai uzceltu Pasaules Brīnumu, ir jānozog sens būvplāns no Natāriem .Natāri ir īpaša cilts, kuru vada dators.
Travian ir arī diplomātiska spēle, kurā var veidot alianses un slēgt dažādus līgumus savā starpā. Tur tāpat starp aliansēm notiek dažādas afēras, lai uzvarētu serverī, vai arī kādu sakautu.

Jaunā Travian 3.5 versijā artefakti parādās spēles vidū, nevis kā iepriekšējās Travian versijās pašās spēles beigās. Šo artefaktu spējas ir sākot no priekšrocībām un beidzot ar arēnas efektiem (piemēram, visam kontam vai pilsētai).

Spēles vidus posmā tiks atklāti šādi artefakti:

* Daudz izturīgākas ēkas;
* Ātrāks karaspēks;
* Spiegošanas artefakts;
* Samazināta kareivju uzturēšana;
* Visu pretinieku kareivju tipu parādīšana;
* Kareivju apmācības laika samazinājums;
* Lielās noliktavas un lielās klēts būvplāni;
* Lielāka paslēptuve.

### Ciltis
Spēlē Travian ir trīs cilšu veidi:
* Romieši
* Galli
* Ģermāņi.
Katrai ciltij ir savi plusi un mīnusi. Arī karavīri ir atšķirīgi. Vēlākos spēles variantos spēlējamas arī citas antīkās nācijas, piemēram, ēģiptieši.

#### Romieši
Romieši ir ieteicami iesācējiem. To augstā sociālā un tehnoloģiskā attīstība ļauj romiešiem būt par labākajiem būvētājiem un to kareivjiem būt par Travian eliti.
Viņi ir labi sabalansēti, tāpēc noderīgi gan uzbrukumos, gan aizsardzībā. Taču, viņu apmācība ir gara un dārga.

##### Romiešu īpatnības
* Var celt vai paplašināt ēku un resursu lauku vienlaicīgi
* Liels aizsardzības bonuss ar mūri
* Tirgotāji var pārnēsāt 500 resursu vienības (ātrums: 16 lauki/stundā)
* Ļoti stipri kājnieki, vidusmēra jātnieki,
* Attīstība ir dārga un ilga

##### Romiešu kareivji

#### Galli
Galli ir miermīlīgākā cilts. Viņu kareivji ir apmācīti aizsardzībai, bet to spēja uzbrukt nav sliktāka par citiem. Galli ir dzimuši jātnieki, to zirgi ir slaveni, pateicoties to ātrumam.
Šī cilts ļoti labi aizsargājas, bet prot arī uzbrukt. Tas dod Jums iespēju izvēlēties jebkuru stratēģiju, bet Jums jābūt pieredzējušam un talantīgam.

##### Gallu īpatnības
* Ātruma bonuss: Ātrākie kareivji spēlē
* Palisāde dod vidusmēra aizsardzības bonusu
* Tirgotāji var pārnēsāt 750 resursu vienības (ātrums: 24 lauki/stundā)
* Paslēptuve ir divreiz lielāka
* Dārgi aplenkuma ieroči
* Lēti kolonisti

##### Gallu kareivji

#### Ģermāņi
Ģermāņi ir pati agresīvākā cilts. Viņu kareivji ir bēdīgi slaveni un no tiem baidās to niknuma un trakuma dēļ. Viņi ceļo kā laupītāju orda, nebaidoties no nāves.
Bet viņiem trūkst Gallu un Romiešu disciplīnas, kas izraisa to vājību ātrumā un aizsardzībā. Agresīviem un pieredzējušiem spēlētājiem, Ģermāņi ir ideāla izvēle.

##### Ģermāņu īpatnības
* Laupītāju bonuss: ienaidnieku paslēptuves paslēpj tikai 2/3 no to satura.
* Zemes mūris ir tikpat kā neiznīcināms, bet dod tikai minimālu aizsardzības bonusu.
* Tirgotāji var pārnēsāt 1000 resursu vienības (ātrums: 12 lauki/stundā)
* Ļoti lēti un ātri apmācāmi kareivji, kuri ir lieliski laupītāji, kas ir ļoti nozīmīgi spēles sākumā.
* Vāja aizsardzība

##### Ģermāņu kareivji

## Ārējās saites
* Oficiālā mājaslapa 
* Mājaslapa 
* Forums  
* Biežāk Uzdotie Jautājumi   
* Viss par Travian latviešu valodā 

## Atsauces